**Protokoll fra styremøte 4/20 Midt -Norge Travforbund 21.04.20, avholdt på Teams.**

Til stede; Asbjørn, Morten, Aina, Gunnar, Ronny og Jan Frode

**Sak 1 - 4/20        Protokoll fra styremøte 3/20**

Protokoll fra styremøte 3/20 godkjent, signeres ved neste fysiske møte. Protokollen er oversendt forbundssekretæren etter permitteringens slutt.

**Sak 2 - 4/20       Generalforsamling i LTE AS og LT AS**

I flg revisor Amund P Amundsen kan generalforsamling for LT AS og LTE AS avholdes digitalt. Styret stiller seg bak at GF i LT AS og LTE AS avholdes digitalt så snart som mulig.

Valgkomiteen har vært i arbeid og er åpen for forslag på kandidater også fra styret i MNTF, samme gjelder kandidat som representant for DNT/Norsk Trav.

**Sak 3 - 4/20        Status Midt-Norge Travpark Orkdal**

Fylkeskommunen har frafalt krav om undersøkelser etter kulturminner. Etter at banen vris noe, vurderes potensialet for arkeologiske funn å være begrenset.

Endelig planforslag vil også inneholde begrensede inngrep langs elva og slik at stien ved elva forblir tilnærmet uendret.

Konklusjonen etter utført støyanalyse er at støy ikke blir problematisk.

Det åpner seg en mulighet til å kjøp av tomt nord for anlegget. Dette gir bedre veiløsning til anlegget og en går mere klar av Skoggaberghølen.

Det pågår artsregistrering i Skoggaberghølen.   
Så snart artsregistreringen er fullført vil det bli avholdt et møte med kommunen, trolig siste uke i april. Der etter innsendes endelig planforslag.

I utforming av detaljplanen bistår Skibnes arkitekter og Rallar arkitekter. Innovasjon Norge gir tilskudd med 70% for å få undersøkt mest mulig bruk av tre i bygningsmassen. Det framkom i møte noen kommentarer rundt utforming. Bygningsmassen bør være skalerbar og en bør søke å få plass til tråkke mellom bane og publikumsbygg.

For utforming av bane er Lars Sandstrøm koblet på. Sandstrøm har lang og god erfaring fra bygging av baner i Sverige.

**Sak 4 - 4/20          Korona**

Det er nå åpnet for travkjøring i Norge igjen og da med tilpasning til krav relatert til koronapandemien. Leangen har kommet i gang.

Det er fortsatt uavklart om det kan avholdes lokalkjøringer, ponniløp mm.

**Sak 5 - 4/20         Eventuelt**

Det er fortsatt ingen avklaring rundt framtiden for Rauma Travbane. Det noteres at banen i dag i hovedsak benyttes av ridesporten i distriktet.

Skatval 04.05.20

Jan Frode Holltrø